**ТРЪЖНИ УСЛОВИЯ**

# РАЗДЕЛ I. ОБЩИ УСЛОВИЯ

**1.** Обект на търга:ПОЗЕМЛЕН ИМОТс идентификатор 73626.504.247, с площ 5 916 кв.м, намиращ се в област Търговище, община Търговище, град Търговище, Промишлена зона, с трайно предназначение на територията: Урбанизирана, с начин на трайно ползване: Ниско застрояване (до 10 m) при съседи: 73626.504.317, 73626.504.315, Носители на други вещни права: „ЕнерСис“ АД с ЕИК:835014882 с учредено право на прокарване през поземлен имот с идентификатор 73626.504.247 на „Напорен тръбопровод за отпадни води на „ЕнерСис“ АД до индустриален колектор на ПСОВ – гр. Търговище“, с дължина на трасето 21,5 м. и площ на сервитута 30.1 кв.м, учредено със Заповед №312/01.09.2015 г. на Областния управител на област Търговище, заедно с построените в него СГРАДА с идентификатор 73626.504.247.1 /”Битова сграда”/, със застроена площ 20 кв.м, едноетажна, с предназначение: Друг вид сграда за обитаване, СГРАДА с идентификатор 73626.504.247.2 /”Спирателни кранове”/, със застроена площ 13 кв.м, едноетажна, с предназначение: Друг вид сграда за обитаване, СГРАДА с идентификатор 73626.504.247.4 /”Помпена”/, със застроена площ 27 кв.м, едноетажна, с предназначение: Промишлена сграда и СГРАДА с идентификатор 73626.504.247.5 /”Машинна зала”/, със застроена площ 65 кв.м, едноетажна, с предназначение: Промишлена сграда по кадастралната карта и кадастралните регистри на населеното място, одобрени със Заповед №РД-18-18/17.06.2005 г. на ИД на АГКК, подробно описан в Акт за частна държавна собственост с №4463/21.05.2012г., утвърден от Областния управител на област Търговище.

**2.** Вид на търга:с тайно наддаване.

**3.** Начална тръжна месечна наемна цена: 1 138,00 лв. (хиляда сто тридесет и осем лв. и 00 ст.) без включен ДДС.

Върху достигнатата на търга наемна цена няма да бъде начислен ДДС, във връзка с чл. 45, ал. 1 и ал. 3 и чл. 50, ал. 1 от Закона за данък върху добавената стойност.

**4.** Срок за отдаване под наем:Срока на договора за отдаване под наем на недвижим имот – частна държавна собственост, подробно описан в т. І от настоящата заповед е3 години, съгласно чл. 56, ал. 1 от ЗДС.

**5.** Критерии за оценка на предложенията – предложена най-висока наемна цена.

**6.** Начин на плащане и срок: месечен наем, платим в български лева с платежно нареждане по банкова сметка или в касата на администрацията. Срока на плащане е до 20-то число на предходния месец.

Транзитна банкова сметка при Първа инвестиционна банка АД, клон гр. Търговище:

IBAN:BG26 FINV 9150 3117 0928 15

BIC: FINVBGSF

**7.** Размер на депозита за участие: 114,00 лв. (сто и четиринадесет лв. и 00 ст.) без включен ДДС. Сумата е платима в български лева с платежно нареждане по банкова сметка на администрацията. В срок до 17.09.2024 г. включително. Върху депозита за участие в търга няма да бъде начислен ДДС, във връзка с чл. 45, ал. 1 и ал. 3 и чл. 50, ал. 1 от Закона за данък върху добавената стойност.

Банкова сметка за чужди средства при Първа инвестиционна банка АД, клон гр. Търговище:

IBAN: BG82 FINV 9150 3317 0928 09

BIC: FINVBGSF

**8.** Краен срок за подаване на заявления за участие в търга:до 17:30 часа на 17.09.2024 г. включително в Центъра за административно обслужване на Областна администрация – област Търговище, находящ се в сградата на администрацията с адрес: гр. Търговище, ул. „Стефан Караджа" №2. Заявлението се приема в запечатан непрозрачен плик, заедно с изискуемите документи и писмено ценово предложение.

**9.** Провеждане на търга:Предложенията да бъдат разгледани и оценени на 18.09.2024 г. от 10:00 часав пресцентъра на Областна администрация – област Търговище, находящ се в сградата на администрацията с адрес: гр. Търговище, ул. „Стефан Караджа" №2, етаж ІІ.

**10.** Цената на тръжната документация: 30,00 лв. (тридесет лв. и 0 ст.)без включен ДДС. Сумата е платима в български лева с платежно нареждане по банкова сметка или в касата на администрацията. Върху депозита за участие в търга няма да бъде начислен ДДС, във връзка с чл. 45, ал. 1 и ал. 3 и чл. 50, ал. 1 от Закона за данък върху добавената стойност.

Транзитна банкова сметка при Първа инвестиционна банка АД, клон гр. Търговище:

IBAN:BG26 FINV 9150 3117 0928 15

BIC: FINVBGSF

Предоставянето на тръжната документация се извършва в стая 203, етаж II, гр. Търговище, ул. „Стефан Караджа" №2, сградата на Областна администрация – област Търговище, всеки работен ден от 9:00 часа до 17:30 часа в срок до 16.09.2024 г. включително, след представяне на платежен документ.

**11.** Оглед на обекта:от публикуване на обявата до изтичане на срока за подаване на заявленията за участие, вработните дни от 09:00 часа до 17:30 часа след предварителна заявка, допускам оглед на недвижимия имот в присъствието на длъжностно лице.

**РАЗДЕЛ II. УСЛОВИЯ ЗА УЧАСТИЕ В ТЪРГА. ИЗИСКВАНИЯ ПРИ ИЗГОТВЯНЕТО И ПРЕДСТАВЯНЕТО НА ЗАЯВЛЕНИЯТА.**

**12.** Всеки участник може да представи едно заявление за участие в търга, изготвено в съответствие с условията на тръжната документацията. Всички разходи за подготовка и участие в търга са за сметка на участниците. Представените заявления за участие в търга не се връщат.

**13.** Представянето на заявления за участие в търга задължава участниците да приемат напълно всички изисквания и условия, посочени в тази документация. Поставянето на различни от тези условия и изисквания от страна на участника не ангажират по никакъв начин наемодателя.

**14.** За разглеждане и класиране ще бъдат приети само заявления, които отговарят на нормативните изисквания, както и условията и изискванията, предвидени в настоящата документация.

**15.** Заявлението и всички останали документи към него трябва да бъдат представени в запечатан, непрозрачен плик.

**16.** Всички заявления се представят на български език без зачерквания и поправки, както следва:

Върху големия плик трябва да бъде отбелязана следната информация:

 ► *Име, адрес, телефон и по възможност - електронен адрес на участника;*

 ► *Следното означение:* „За участие в търг с тайно наддаване за отдаване под наем на недвижим имот – частна държавна собственост с идентификатор 73626.504.247, заедно с построените върху него четири сгради, намиращ се град Търговище, Промишлена зона“.

Областна администрация – област Търговище не се счита отговорна за каквато и да е компенсация по отношение на участниците, чиито заявления не са приети, нито в случаите, при които взема решение да не сключва договор за наем.

**РАЗДЕЛ III. ДЕПОЗИТ ЗА УЧАСТИЕ В ТЪРГА**

Размер на депозита за участие: 114,00 лв. (сто и четиринадесет лв. и 00 ст.) без включен ДДС. Сумата е платима в български лева с платежно нареждане по банкова сметка на администрацията. В срок до 16.09.2024 г. включително. Върху депозита за участие в търга няма да бъде начислен ДДС, във връзка с чл. 45, ал. 1 и ал. 3 и чл. 50, ал. 1 от Закона за данък върху добавената стойност.

Банкова сметка за чужди средства при Първа инвестиционна банка АД, клон гр. Търговище:

IBAN: BG82 FINV 9150 3317 0928 09

BIC: FINVBGSF

**17.** В плика със заявлението се прилага оригинален или заверен от кандидата платежен документ за внесен депозит.

Внесеният депозит не се олихвява. Всички разноски по депозита са за сметка на участника в търга.

Заявления от участници, които не са внесли депозит за участие в търга няма да бъдат разглеждани.

**18.** Внесените депозити се задържат и не се връщат, когато кандидатa в процедурата:

* оттегли заявлението си за участие след изтичане на срока за подаване на заявленията;
* обжалва заповедта за определяне на резултатите от търга - до решаване на спора;
* е определен за спечелил търга, но откаже да сключи договор.

18.1. Депозитът на класирания на първо място кандидат не се освобождава. Същият се приспада от първата дължима наемна цена.

18.2. Депозитът на класирания на второ място кандидат не се освобождава до сключване на договора за наем с участника спечелил търга.

18.3. Депозитите на отстранените и на неспечелилите участници се освобождават в срок от 10 работни дни след изтичане на срока за обжалване на заповедта за определяне на резултатите от търга.

18.4. При прекратяване на процедурата за провеждане на търга с тайно наддаване, депозитите на всички участници се освобождават в срок от 10 работни дни след изтичането на срока за обжалване на заповедта за прекратяване.

**РАЗДЕЛ IV. НЕОБХОДИМИ ДОКУМЕНТИ**

**19.** В големия плик се поставят следните документи:

19.1. Подписано заявление за участие в търга по образец (Приложение №2);

19.2. Документ за закупена тръжна документация (оригинал или заверено копие от кандидата). Сумата не подлежи на връщане независимо от резултатите на търга;

19.3. Документ за внесен депозит за участие в търга (оригинал или заверено копие от кандидата);

19.4. Посочване на Единен идентификационен код /ЕИК/ за регистрация в Търговския регистър – за търговците по смисъла на ТЗ или копие от документ за регистрация БУЛСТАТ – за юридически лица, неподлежащи на регистрация по реда на ТЗ;

19.5. Надлежно заверено от нотариус изрично пълномощно за участие в търга. (В случай на участие с пълномощно);

19.6. Декларация по Закона за личните данни (Приложение №4);

19.7. Декларация за конфиденциалност (Приложение №5);

19.8. Декларация за запознаване с тръжната документация и условията на проекта на договор за отдаване под наем на имота (Приложение №6);

19.9. Декларация за извършен оглед на имота (Приложение №7);

19.10. Декларация за внасяне, усвояване, задържане и връщане на депозит за добросъвестно изпълнение на условията за участие в търг за отдаване под наем на имот (Приложение № 8);

19.11. Декларация за липса на свързаност с друг участник по чл. 19а от ЗДС (Приложение №9);

19.12. Декларация за липса на финансови задължения към държавата и липса на несъстоятелност *(Приложение №10);*

19.13. Ценово предложение *(Приложение №3) -* в отделен плик.

**РАЗДЕЛ V. УЧАСТИЕ В ТЪРГА С ТАЙННО НАДДАВАНЕ**

**20.** Разглеждането на заявленията се извършва от комисия, назначена със заповед на Областния управител на област Търговище.

**21.** Търгът се провежда само в случай, че присъства пълния състав на комисията.

**22.** Търгът с тайно наддаване може да се проведе, в случай че поне един кандидат е подал заявление за участие, отговарящо на нормативните и тръжните условия за провеждане на търга.

**23.** Търгът с тайно наддаване се провежда, като участниците подават заедно със заявлението за участие и писмени ценови предложения.

**24.** Кандидатът или упълномощен от него представител подава заявление за участие в запечатан непрозрачен плик лично или по пощата с препоръчано писмо с обратна разписка, като върху плика посочва адрес за кореспонденция, телефон и по възможност – факт и електронен адрес.

**25.** Предлагана цена се предоставя в отделен запечатан непрозрачен плик с надпис „Предлагана цена“, поставен в плика със заявлението за участие.

**26.** При приемането на заявлението за участие върху плика се отбелязва поредния номер, датата и часът на получаване и посочените данни се записват във входящия регистър, за което на преносителя се издава документ.

**27.** Не се приемат и се връщат незабавно на кандидатите заявления за участие, които са подадени след изтичане на крайния срок или са в незапечатан, прозрачен или в скъсан плик. Тези обстоятелства се отразяват в съответния входящ регистър.

**28.** В деня на провеждането на търга комисията разпечатва подадените пликове по реда на постъпването им и се запознава с редовността на подадените документи.

**29.** Участниците в търга или техни упълномощени представители могат да присъстват при отваряне и разглеждане на ценовите предложения от комисията.

**30.** Комисията отбелязва в протокола за разглеждане, оценяване и класиране на ценовите предложения входящите номера на заявленията за участие на кандидатите, имената или наименованията им, платежни документи за внесения депозит, другите обстоятелства по редовността на подадените документи и предложените цени.

**31.** Ценовите предложения се подписват най-малко от трима членове на комисията.

**32.** Редовно подадените ценови предложения се класират в низходящ ред според размера на предложената цена.

**33.** В случай, че двама или повече кандидати са предложили еднаква най-висока цена, председателя на комисията обявява резултата, вписва го в протокола и определя срок за провеждане на явен търг между кандидатите.

**34.** Въз основа на резултатите от търга, в 7- дневен срок от датата на провеждането му, Областният управител издава заповед, с която определя участника спечелил търга, цената и условията на плащането.

**35.** Депозитът не се връща и на участник, който е определен за спечелил търга, но откаже да заплати предложената от него цена.

**36.** Заповедта по предходната точка се съобщава на участниците в търга по реда на АПК.

**37.** Заинтересованите участници могат да обжалват заповедта за определяне на участник, спечелил търга с тайно наддаване, по реда на АПК.

**РАЗДЕЛ VI. ОСНОВАНИЯ ЗА НЕДОПУСКАНЕ ДО УЧАСТИЕ В ТЪРГА**

**38.** Не се разглежда заявление на участник, което:

- е постъпило в незапечатан или прозрачен плик;

- е постъпило в плик с нарушена цялост, нечетливо или с поправки;

- е постъпило след изтичане на крайния срок за подаване.

**РАЗДЕЛ VII. СКЛЮЧВАНЕ НА ДОГОВОР ЗА НАЕМ**

**39.** Договорът за отдаване под наем на обекта се сключва въз основа на влязлата в сила заповед за определяне на участник, спечелил търга с тайно наддаване, в 10-дневен срок.

**40.** В случай, че по вина на спечелилия търга участник не бъде сключен договора за наем, се приема, че същият се е отказал от сключването на сделката. В този случай Областният управител може да прекрати търга или да определи за наемател участника, предложил следващата по размер цена.

**РАЗДЕЛ VIII. ДРУГИ**

**41.** За всички неуредени в настоящата тръжна документация въпроси се прилагат съответните разпоредби на Закона за държавната собственост и Правилника за прилагане на Закона за държавната собственост.

**42.** В случай на необходимост, Областна администрация – област Търговище си запазва възможността да изменя документацията, за което всички лица, които са я закупили, ще бъдат своевременно уведомени.

7700 Търговище,ул. Стефан Караджа 2, тел.:+359 601 66 654, факс: +359601 66 654

e-mail: oblast@tg.government.bg, [www.tg.government.bg](http://www.tg.government.bg)